કેન્દ્ર સરકાર માટે જોઈએ તો નોટબંધીનો મુદ્દો હવે પ્રતિષ્ઠાનો જંગ બની ગયો છે. નોટબંધીનો નિર્ણય ઉતાવળિયો, વગર વિચારાયેલો કે અપરિપક્વ નથી તે સિદ્ધ કરવા સરકારે અને વડા પ્રધાને લોકમાનસમાં શ્રદ્ધા ઉત્પન્ન થાય તેવા પણ કેટલાક વધુ નિર્ણયો કરવા પડશે. પ્રજા અને શાસકોને માટે કાયદો સમાન છે તેવું દર્શાવવા માટે તથા કાળાં નાણાં સામેનો વડા પ્રધાનનો જંગ ૧૦૦ ટકા શુદ્ધ અને પવિત્ર જ છે તેવું વગર કહ્યે સાબિત કરવું હોય તો રાજકીય પક્ષોને દાન ડિજિટલ ચુકવણીથી થાય તેવો નિર્ણય સરકાર કરી જ શકે છે.